fi fi fi fi fi fi fi fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi en en en fi fi fi fi fi fi fi fi fi fi fi fi fi fi et fi fi fi fi fi
Musiikin, taiteen ja kulttuurin tutkimuksen laitos
Bio- ja ympäristötieteiden laitos
Matematiikan ja tilastotieteen laitos
Monikielisen akateemisen viestinnän keskus
JYUniorit - Lasten ja nuorten yliopisto
uMove - Jyväskylän korkeakoululiikunta
Yliopistokauppa SOPPI ja verkkokauppa
Tiedemuseo > Kokoelmat > Yliopiston taidekokoelma
Jyväskylän yliopiston taidekokoelman alku on Jyväskylän seminaarin kokoelmassa. Siihen kuuluvat seminaariaikana eli vuosina 1863–1934 hankitut tai lahjoituksena saadut taideteokset. Vanhimpiin teoksiin kuuluu mm. maalattuja muotokuvia, Taidetta kouluihin -yhdistyksen tuottamia taideteosten kopioita ja kansallisten vaikuttajien kipsirintakuvia.
Kokoelman rakentumiseen vaikuttivat myös piirustuksen lehtori Yrjö Blomstedt ja 1900-luvun alussa levinnyt taidekasvatusliike sekä piirustuksen opetusta varten hankittu piirustusmallikokoelma.
Charlotta Lydecken toimi Jyväskylän seminaarin naisosaston johtajattarena vuosina 1867-1893. Maria Wiikin maalama muotokuva on vuodelta 1891. Kuva: Pekka Helin.
Vuosina 1934–1966 hankitut teokset kuuluvat Jyväskylän kasvatusopillisen korkeakoulun kokoelmaan. Tuona aikana kokoelmaan tuli lisää muotokuvia ja paikallisten taiteilijoiden maalauksia. Näihin teoksiin kuuluvat miesopiskelijoiden asuntolalle 1950-60-luvuilla lahjoitetut keskisuomalaisten taiteilijoiden teokset.
Vuodesta 1966 lähtien hankitut tai saadut teokset kuuluvat Jyväskylän yliopiston kokoelmaan.  Lahjoitusten, omien hankintojen ja deponointien myötä taidekokoelma on 1900-luvun lopulla ja 2000-luvun aikana kasvanut voimakkaasti. Yliopiston taidekokoelmaan kuuluu noin 1 200 teosta. Yliopisto omistaa teoksista noin  75 %, ja yliopistolle deponoituja teoksia on noin 25 %. Lahjoituksista merkittävin on varatuomari Jorma Tissarin vuonna 1984 Jyväskylän yliopistolle lahjoittama taidekokoelma, joka koostuu suomalaisen 1900-luvun modernismin keskeisten edustajien töistä. Deponoiduista teoksista suuri osa on Valtion taideteostoimikunnan Jyväskylän yliopistoon sijoittamia. Taidekokoelmaa hallinnoi yliopiston tiedemuseo.
Teoskokonaisuuteen kuuluu ammattitaiteilijoiden teosten lisäksi myös oppilastöitä, mikä kuvastaa tämän kokoelman erityislaatua oppilaitoksen toimintaan kytkeytyvänä kokoelmana. Pääasiassa kokoelma koostuu 1900-luvun suomalaisesta taiteesta. Kokoelmaan kuuluu maalauksia, veistoksia, grafiikkaa, piirustuksia, valokuvia ja tekstiiliteoksia.  Lisäksi kokoelmassa on mitaleita, rahoja ja exlibriksiä. Lähes kaikki ulkomaiset teokset ovat yliopiston rehtoreiden vastaanottamia lahjoja.
Carl Bengts: Talvimaisema Tourujoelta, 1912. Kuva: Pekka Helin.
Irma Melaja: Hevonen, 1990. Valtion taideteostoimikunnan deponointi. Kuva: Johan Knaus.
Riitta Uusitalo: Joutsen, 1998. Kuva: Johan Knaus.
Anna Seppälä: Puulajipuisto, 2004. Kuva: Johan Knaus.
Kari Huhtamo: N:o 7632, 1976. Valtion taideteostoimikunnan deponointi. Kuva: Johan Knaus.
Elli Manninen: Tulisipa aurinko meille kylään, 1998. Kuva: Johan Knaus.
Ernst Mether-Borgström: Punaisia ja sinisiä palloja, 1959. Kuva: Johan Knaus.